ועדת החוקה, חוק ומשפט, כנסת 24, פרוטוקול מספר 223, 2022-02-28 15:44

גלעד קריב: שלום לכולם, נא לשבת.

גלעד קריב: מכובדיי, אנחנו נמצאים בדיון בתקנות סמכויות מיוחדות להתמודדות עם נגיף הקורונה החדש (הוראת שעה) (חובת ביצוע בדיקה בכניסה לישראל) (תיקון מס' 9), התשפ"א–2021.

גלעד קריב: הדיון המרכזי מבחינתי התקיים היום בוועדת הכלכלה.

גלעד קריב: זה הדיון שעסק בהטלת חובת בדיקות במעברים האוויריים ונמלי התעופה.

גלעד קריב: אנחנו משלימים את הדיון שכבר התקיים, והיה דיון, אני מניח, סדור וערוך לגבי המעברים היבשתיים, פשיטא שלא נייצר הבחנה בין מה שקורה במעברים היבשתיים למעברים העיקריים שהם מעברים אוויריים.

גלעד קריב: אני אבקש הצגה קצרה של התקנות.

גלעד קריב: עו"ד פוקס, התייחסות שלך, אילנה, התייחסות של היועצת המשפטית, עו"ד ברס רוצה להעיר הערה.

גלעד קריב: אני אזכיר שמחר יש לנו גם דיון משמעותי יותר לפרק זמן נוסף, לדברים שיעלו פה.

גלעד קריב: אנחנו נברר יותר לעומק גם מחר, מכיוון שאני אומר, לפחות מבחינתי, שאנחנו לא נייצר פיצול בין המעברים היבשתיים, שהם היותר מצומצמים, למעבר האווירי.

גלעד קריב: בבקשה, עו"ד פוקס.

גלעד קריב: במה מדובר?

טל פוקס: שלום, מה שיש לנו כאן זה הארכת תוקף, קודם כול של תקנות חובת ביצוע בדיקה בכניסה לישראל.

טל פוקס: המשמעות היא שהחובה לבצע בדיקה בכניסה לישראל לאחר ההגעה לישראל בתחנת הגבול, בין אם זה שדה תעופה, בין אם זה מעבר גבול אחר, ממשיכה עד ה-28 במרץ.

גלעד קריב: בהנחה שמחר נאשר הכרזה.

טל פוקס: כמובן בהנחה שתהיה הכרזה בתוקף, הכרזה על מצב מיוחד.

טל פוקס: לגבי החובה השנייה שקבועה בתקנות האלה - - -

גלעד קריב: לגבי החובה הזאת של הבדיקה בישראל לא חל כל שינוי בתקנות, למעט הארכת תוקף.

טל פוקס: נכון מאוד.

טל פוקס: לגבי החובה לבצע בדיקה במהלך 72 השעות לפני הכניסה לישראל, או 24 שעות בדיקת אנטיגן, פה יש שני שינויים.

טל פוקס: השינוי הראשון הוא שהחובה הזאת לא תתקיים לגבי מי שהוא ישראלי, שזה או אזרח ישראל או תושב קבע, או תושב ארעי כללי, כשהמשמעות של זה היא בעלי א5.

טל פוקס: הם לא יצטרכו לבצע בכלל בדיקה שבוצעה 72 שעות לפני העלייה לכלי השיט או 72 שעות במעבר יבשתי לפני הכניסה לישראל.

גלעד קריב: בני זוגם וילדיהם הקטנים?

טל פוקס: הם כן יצטרכו, וגם בתוך התושב הארעי זה רק תושב ארעי כללי.

טל פוקס: זה לא כל תושב ארעי, אלא זאת הגדרה אחרת, הגדרה מצומצמת יותר.

טל פוקס: אולי אילנה תוכל לפרט עוד, אבל אני אגיד שהרציונל הכללי היה אנשים שיש להם תעודת זהות ישראלית או דרכון ישראלי, שזה הקבוצות האלה, משהו שיהיה נוח לזיהוי, קל לזיהוי.

גלעד קריב: אני רוצה לומר עוד פעם, אני אצביע בעד התקנות, אבל יש פה אי-חלחול של עיקרון שניסינו ללכת איתו לכל אורך חוק הקורונה.

גלעד קריב: אני יכול לקבל הבחנה בין אנשים ממעמד כזה או אחר בישראל, אם כי אני חייב לומר שאדם שיש לו א1, שהוא זכאי עלייה, הוא מחזיק א1, מטבע הדברים הוא מדלג יותר בין ישראל לבין חו"ל, כי הוא צריך לסגור שם את הדברים ולחזור לפה, אז אם כבר קבענו עם רשות האוכלוסין קטגוריה בחוק הקורונה של הבחנה בין אנשים שאין להם מעמד ומהגרי עבודה לבין אנשים שיש להם אשרה מסוג א, א/1 וכו', מה ההיגיון עכשיו עוד פעם לרדת לתתי-הבחנות?

גלעד קריב: אני אומר עוד פעם, אני לא אפתח את כל הדיון הזה, כי הוא התקיים בוועדת הכלכלה, אבל אני מתכוון לעסוק בנושא הזה.

גלעד קריב: עוד פעם, אדם, יש לו דרכון ישראלי, יש לו תעודת זהות ישראלית, מה ההיגיון שהוא נכנס בלי בדיקה, ורעייתו וילדיו הקטנים, שלא נרשמו, אבל הם אותו תא משפחתי, ריבונו של עולם, הם מתנהלים ביחד, הם חשופים לאותם סיכונים, מה ההצדקה?

טל פוקס: אני מציעה שיסבירו את זה גורמי המקצוע כמיטב יכולתם.

גלעד קריב: הם לא יצליחו להסביר את זה, אל תכניסו אותם.

אילנה גנס: הקושי הוא שחברות התעופה, שהן אלה שנדרשות לבדוק על מי חל הדין לעשות בדיקת PCR והצגה לפני עלייה לכלי טיס או במעבר גבול, יש תעודות שניתנות לזיהוי, אם זה דרכון ישראלי, תעודת זהות ישראלית או תעודת מעבר, כל היתר, ברגע שזה דרכון זר, גם אם יש בו איזה ויזה, זה משהו שהוא יותר מורכב גם מבחינת בקרה בגבולות, בשדה התעופה.

גלעד קריב: אדם מציג דרכון ישראלי, הוא גם יכול להציג מסמך שמראה שאלה ילדיו הקטינים.

אילנה גנס: עוד פעם, אין מניעת כניסה לישראל.

אילנה גנס: מדובר פה על בדיקה.

גלעד קריב: ברור.

גלעד קריב: יש מדינות שקשה לעשות בהן PCR, יש מדינות שזה עולה בהן מאות שקלים.

גלעד קריב: בחרתם להעביר את קו הגבול בין האזרחים, תושבי הקבע והתושבים הארעיים בהליך מדורג.

טל פוקס: אני כן אגיד פה עוד משהו שחשוב להביא אותו בחשבון.

טל פוקס: למעשה הרציונל, לפחות מהשיח המקצועי שהיה לנו לפני, קשור גם לזה שככלל רוב החברים בקבוצות האלה הם אנשים שיש להם פה מקום לעשות את הבידוד, דווקא אזרחים ישראלים שחיים בחו"ל ובאים עם המשפחה שלהם לביקור בארץ, דווקא להם לא בהכרח יש את אותו מקום בידוד, כי הם לא מתגוררים כאן, ולכן ההכללה שלהם היא מתוך זה שאנחנו לא עכשיו נוציא אותם, כי כל מי שמראה דרכון, הוא מראה דרכון, אבל עכשיו להגיד שבגלל שהחלנו את זה מטעמים טכניים על בעלי דרכונים באופן כללי, ולאו דווקא אם יש להם פה מקום בידוד, גם זה משהו שהוא לא מובן מאליו עכשיו להרחיב את זה עוד בגלל אותו צורך טכני.

גלעד קריב: איך אנחנו מסבירים את העובדה שעד עכשיו הסתפקנו באנטיגן ועכשיו אנחנו דורשים PCR?

אילנה גנס: הסיבה שכרגע הדרישה מזרים כוללת רק בדיקות PCR נועדה לכך שאנחנו כרגע, לפחות בשלב הזה, עדים לירידה בהיקפי התחלואה בעולם, גם בארץ וגם במדינות עולם רבות אחרות, ולכן בדיקת אנטיגן ככלי אבחוני הופכת להיות פחות רגישה, פחות מתאימה ככלי.

אילנה גנס: אגב, גם פה בארץ הכנסנו לשימוש את בדיקת האנטיגן כהוראת שעה ולא ככלי אבחוני קבוע, ואנחנו שוקלים בשבועות הקרובים לבטל את האופציה הזאת של שימוש באנטיגן כבדיקה אבחון, גם בתוך מדינת ישראל, ונחזור להשתמש ב-PCR, כפי שעשינו בעבר.

אילנה גנס: אנחנו יודעים ש-PCR היא בדיקה הרבה יותר מדויקת, הרבה יותר רגישה, הרבה יותר מהימנה, ואנחנו רוצים לצמצם עד כמה שניתן, אגב גם לטובת האזרחים הזרים, שאם ואכן הם חולים, עדיף שהתחלואה שלהם תתגלה לפני שהם מגיעים לארץ.

גלעד קריב: איזה עוד מדינות בעולם המתקדם מציגות דרישה כזאת?

גלעד קריב: איזה מדינות באירופה?

גלעד קריב: באיחוד האירופי, בארצות-הברית, אוסטרליה, סינגפור?

גלעד קריב: מי עוד?

גלעד קריב: יש לנו בדיקה כזאת?

אילנה גנס: אני יכולה לעשות בדיקה.

אילנה גנס: עוד פעם, המדיניות הזאת משתנה בקצב מאוד מהיר.

גלעד קריב: במצב היום הנתון, שברוב העולם יש תהליכים של הסרת הגבלות וכו', אם יסתבר שחצי מהמדינות עושות, חצי לא, אז בסדר, מותר לנו להיות בחצי המחמיר ביחס לכניסה, זה בסדר גמור, גם אם יש שליש מהמדינות, אבל אם נגלה שאף מדינה לא דורשת את זה, ואנחנו היחידים שדורשים, זה לפחות מצדיק סימני שאלה.

אילנה גנס: מבחינתנו הסיבה היא גם שאם עד עכשיו אפשרנו רק לאנשים זרים רק למחוסנים להגיע לישראל, ואז שמנו גם אופציית אנטיגן, כרגע אנחנו פותחים את האפשרות להיכנס ללא קשר לסטטוס חיסוני, ולכן לדעתנו החלופה היא להחמיר את הדרישה לבדיקת PCR ללא חלופת אנטיגן, תוך הרחבה של אופציות הכניסה לישראל שאינן מגבילות כניסה רק למחוסנים ומחלימים.

גלעד קריב: זו בעיניי כן נקודה חשובה.

גלעד קריב: בסופו של דבר יש לנו מטריצה של ניהול סיכונים, כרגע פתחנו בצורה מאוד מאוד רחבה ללא מחוסנים.

גלעד קריב: לא רק ילדים, נכון?

אילנה גנס: אתה מאפשר להם גם כניסה וגם פוטר אותם מבידוד.

טל פוקס: המטרה היא לאפשר כניסה לכולם.

גלעד קריב: התייחסות שלך, היועצת המשפטית.

טליה ג'מאל: בקשר לדברים האחרונים, אני אגיד שרק בשבוע שעבר התבקשנו לבטל לאנשי צוות אוויר את האפשרות של PCR ולאפשר להם לעשות רק אנטיגן בכניסה לישראל, והיום בשילוב של הדבר הזה יחד עם מה שנעשה היום בוועדת הכלכלה, של ביטול הבדיקה גם לפני העלייה למטוס, זה יוצר איזה מורכבות ביחס להצדקה האפידמיולוגית להבנתי.

גלעד קריב: אני אומר עוד פעם, בעניין הזה אנחנו בעידן של ניהול סיכונים.

גלעד קריב: אין פה תוצאה אחת נכונה אפידמיולוגית.

גלעד קריב: לגבי צוות אוויר אתה משקלל את העניין האפידמיולוגי כי מדובר בכמה מאות אנשים בסופו של דבר.

אילנה גנס: שיש עליהם גם פיקוח מאוד מאוד הדוק.

גלעד קריב: בסדר, אבל זה כמה מאות אנשים, זה אנשים שעובדים, זה מאזן אל מול צרכים של חברות התעופה.

גלעד קריב: מותר לקבל החלטות.

גלעד קריב: כמו שאתה מחמיר עם צוותי עובדים במוסדות רפואיים, אז למה אתה מחמיר איתם ולא עם האחרים?

גלעד קריב: הכול עניין של מטריצת ניהול סיכונים, גם בריאותית, גם אל מול שיקולים כלכליים.

גלעד קריב: זה חלק מהעניין.

גלעד קריב: זה פחות מטריד אותי, מטריד אותי המעבר, אחרי הרבה מאוד זמן שדרשנו אנטיגן.

גלעד קריב: מבחינתי זה נתון מאוד משמעותי.

גלעד קריב: אני מבקש לקבל את התשובה, איל.

גלעד קריב: למיטב ידיעת

גלעד קריב: כם היום, במצב הנוכחי, כמה מדינות בעולם דורשות בדיקת PCR לפני העלייה למטוס?

טליה ג'מאל: אדוני, ברור שמדובר בניהול סיכונים ושאפשר לעשות את ההחלטות האלה, וגם הדברים אושרו בוועדה, וכמובן לא חשבנו שיש איזה מניעה, אבל כן זה מתכתב כל הזמן עם דברי ההסבר, וכשאנחנו קוראים את דברי ההסבר אפילו לתקנות היום, כמעט הם מבהירים לנו למה לא צריך לבטל בדיקות, אז קצת קשה לנו להבין פה את ההצדקות האפידמיולוגיות.

גלעד קריב: מה השאלה?

גלעד קריב: למה ביטלנו את הבדיקות לישראלים?

טליה ג'מאל: לכאורה בדברי ההסבר פה מסבירים למה צריך להגן מפני הגעה.

טליה ג'מאל: ואם אתה מבטל לאנשי צוות ישראלים לחלוטין את הצורך בבדיקה - - -

גלעד קריב: לא מבטלים פה לאנשי צוות ישראלים, מבטלים פה לכל הישראלים.

טליה ג'מאל: בעינינו זה מורכב.

גלעד קריב: אפידמיולוגית לגיטימי לבוא ולומר שמכיוון שהאזרח הישראלי, א', יש לו מקום בידוד, ב', הוא חוזר לבית, אז סביר להניח שהאינסנטיב שלו לא להיבדק או ללכת לעבודה למרות שיש תסמינים הוא מאוד נמוך.

גלעד קריב: יש לו פה מקום בידוד.

גלעד קריב: תייר תכנן טיול, אם הוא יגיע לארץ חולה, ייתקע פה, עדיף שלא יעלה על המטוס.

גלעד קריב: בזה אני מבין את הרציונל.

גלעד קריב: מדינה צריכה לאפשר לאזרחיה בקלות לחזור.

טל פוקס: אני רק אגיד שדברי ההסבר מסבירים את הסיכון כדי להסביר את הצורך בהארכת חובת הבדיקה בכניסה לישראל לאחר הכניסה עד ל-28 במרץ.

טל פוקס: זה אותו רציונל, ולכן הוא מוביל - - -

גלעד קריב: פוטרים את התיירים מבידוד למעט עד קבלת התוצאה.

טל פוקס: בהיבט הזה הבידוד, לא יהיה בו שום הבדל בין זר לישראלי לבין מחוסן - - -

טליה ג'מאל: נגיד עוד כמה דברים.

טליה ג'מאל: לפרוטוקול אני אגיד שמדובר גם במעברים ימיים, ולא רק יבשתיים.

טליה ג'מאל: התקנות מבטלות פה את האפשרות של בדיקת אנטיגן לפני המעבר, ולא נעשה בתקנות שהועברו אלינו תיקון מקביל בסעיף העונשין שמבטל את הדבר הזה כעבירה.

טליה ג'מאל: אני מבינה שהממשלה מתכוונת לעשות את זה במסגרת של תיקון טעות אחר כך.

טל פוקס: אנחנו מתכוונים כבר לפרסם את זה ככה.

טל פוקס: מבחינתנו זאת טעות שנשמטה זה שלא תיקנו את האנטיגן, וזה לא יהיה כתיקון טעות, אלא זה יתפרסם כבר בנוסח הנכון בלי האנטיגן.

טליה ג'מאל: אתם מתייחסים לזה כתיקון טעות נוסח.

טל פוקס: נכון.

טליה ג'מאל: לכן אני אומרת שאנחנו נאשר את התקנות כפי שהן הועברו אלינו, אתם מתכוונים לעשות את הדבר כתיקון טעות נוסח לפני הפרסום ברשומות.

טל פוקס: נכון.

טליה ג'מאל: גם כאן סעיף העונשין מתייחס כרגע לכל אדם, לכאורה לרבות אזרח ישראלי ומי שלא נדרש ממנו לעשות בדיקה לפני היציאה מישראל.

טליה ג'מאל: ברור שכתוב פה בניגוד לאמור בתקנה 2, אבל כן, לפחות לקראת הפעמים הבאות, כדאי להבהיר את הדברים, שמי שקורא את זה יכול יהיה להבין מה חל ולא חל לגביו.

טליה ג'מאל: גם לפרוטוקול אני אגיד שעו"ד פוקס התייחסה לעניין אשרת א/5, אני אגיד שההגדרה נמצאת כאן והיא מגיעה מתקנת 6(ה) לתקנות הכניסה לישראל.

אורי מקלב: שמה?

גלעד קריב: א/5 לא יידרשו לבדיקות בכלל.

גלעד קריב: אזרחים, תושבי קבע ו-א/5 לא יידרשו לבדיקות בכלל.

אורי מקלב: אלה שיבואו מאוקראינה ממקומות כאלה, יש לנו הוראות מיוחדות?

טל פוקס: יש הוראה מיוחדת באופן כללי לחוזרים מאוקראינה, ואגב גם אם הם לא חוזרים מאוקראינה, אלא חוזרים ממדינות סמוכות או אחרות.

ליאור ברס: את ההוראה הזאת מחקו מאתר משרד הבריאות.

ליאור ברס: היא לא נמצאת שם כרגע, וגם רשות שדות התעופה הוציאו בלי ההחרגה הזאת.

טל פוקס: למיטב הבנתי זה הוארך.

טל פוקס: אני אבדוק את הנושא הזה.

טל פוקס: זו הנחיה של ועדת חריגים לא לדרוש בדיקה לפני טיסה - - -

גלעד קריב: הנושא עלה היום בדיון שקיימנו פה על מצב החירום.

גלעד קריב: אנחנו נבדוק את זה.

גלעד קריב: זה יצא גם בסיכום של הוועדה.

גלעד קריב: מסתבר שחברות התעופה לא מכירות את ההנחיה הזאת.

גלעד קריב: דווחו כאן על מקרים שאנשים הגיעו בלי בדיקת PCR מאוקראינה, כנראה דרך מדינה שלישית גובלת, ונמנעה העלייה שלהם למטוס.

טל פוקס: אנחנו נבדוק את זה.

גלעד קריב: ביום רביעי הקרוב יש דיון בוועדה של חברת הכנסת יוליה מלינובסקי, שהוא במידה מסוימת דיון המשך לעניין הזה, וזאת אחת הסוגיות שביקשנו היום לברר.

טל פוקס: באיזה דיון הסוגיה הזאת נידונה?

גלעד קריב: היום עשינו כאן דיון חירום על המצב באוקראינה.

גלעד קריב: לא היה נציג שלכם, אבל רשות האוכלוסין דיווחה שהיה סיכום בעניין בדיקות ה-PCR, אבל אז אמרו לנו - - -

טל פוקס: נכון.

טל פוקס: אנחנו גם מכירים את הסיכום הזה.

גלעד קריב: בסדר גמור.

גלעד קריב: אני רק מבקש שתבדקו את זה לקראת יום רביעי כי יהיה דיון המשך בוועדה של יוליה.

טל פוקס: מאה אחוז.

טל פוקס: נבדוק את זה, זה אמור להיות ככה.

גלעד קריב: אני רוצה לומר עוד פעם, חבר הכנסת מקלב, אנחנו לא ניצור הבחנה בין המעברים היבשתיים והימיים למעבר המרכזי כשהתקנות אושרו בוועדת הכלכלה לפני שעתיים, ושם התקיים דיון ממושך ורציני.

גלעד קריב: אני אומר עוד פעם, אני מבין את השיקול, דעתי לא נוחה, הלכתם כבר כל כך רחוק עם ביטול הבדיקות, אני חושב שהסיפור של ילדים קטינים ובן זוג, אם זה ממוסמך, היה צריך להיכלל בזה, ולגבי בדיקת PCR אל מול האנטיגן.

גלעד קריב: א', אני רוצה לדעת באיזה עוד מדינות זה קיים, ו-ב', אני אומר עוד פעם, אנחנו מאשרים את זה.

גלעד קריב: אני חושב שזה צריך להיתפס כצעד מעבר.

גלעד קריב: אנחנו בתהליכים של ירידה בתחלואה.

גלעד קריב: אל תקלו ראש בשליחה של אנשים לבדיקות PCR, יש מדינות שמהן מגיעים תיירים ואנשי עסקים שקשה מאוד להשיג PCR, אני כבר לא מדבר על העלות הכלכלית.

גלעד קריב: קחו את זה בחשבון.

גלעד קריב: אני חושב שזה תקופת מעבר סבירה לאור ההרחבה הדרמטית של כמות הזרים שיכולים להיכנס.

גלעד קריב: איפשהו זה נראה לי סביר לתקופת מעבר, אבל נצטרך לדבר על זה לקראת - - -

אורי מקלב: נתקלתי במוצ"ש בתופעה שמי שנוסע לארצות-הברית צריך להביא PCR, או בסופו של דבר גם אנטיגן מוסדי, הטיסה ב-24:20, הוא צריך להביא ביום לפני כן, אז בשבת הוא לא יכול להביא - - -

גלעד קריב: זה ביציאה?

אורי מקלב: לארצות הברית.

אורי מקלב: הוא צריך להיות שלוש וחצי שעות לפני בשדה, אז כבר ב-21:00 הוא צריך להיות.

אורי מקלב: כמעט לא נשאר לו זמן לעשות את האנטיגן.

גלעד קריב: בסיפור של המפגש בין השבת לבין הטיסות במוצאי שבת.

דב ליפמן: זה החוק של ארצות-הברית, זה לא דרישה שלנו.

גלעד קריב: הסוגיה היא מורכבת.

גלעד קריב: אני מניח שאותה בעיה יש ליהודים שומרי שבת בארצות-הברית שצריכים לעלות על הטיסה של מוצאי שבת.

טליה ג'מאל: עכשיו ביטלנו להם את האנטיגן.

גלעד קריב: ביטלנו להם את האנטיגן.

גלעד קריב: לפני שבת צריך לרוץ - - -

אורי מקלב: הם לא יכולים לעשות לפני שבת, בגלל שהוא צריך את זה לא יותר מיממה קודם.

גלעד קריב: לארצות-הברית.

גלעד קריב: פה יש 72.

אורי מקלב: אתה צריך אנטיגן מוסדי שפתוח במוצאי שבת לעשות את זה.

אורי מקלב: רק עדכנתי שיש בעיות.

גלעד קריב: רבותיי, ברור, יש בעיות.

גלעד קריב: אני רוצה להציע את הדבר הבא.

גלעד קריב: האישור המרכזי היה בוועדת הכלכלה.

גלעד קריב: נקריא, נצביע, נאשר, אבל על הדיון הזה, עו"ד פוקס והגב' גנס, צריך קצת לחשוב על זה, לא יקרה כלום אם בעוד שבועיים, אחרי שזה ייכנס לתוקף, למרות שזה עד ה-28 במרץ, לקראת ההגעה לפסח, תעשו גם חושבים, בין אם בעניין של קטינים וילדים, בין אם עניין PCR אל מול אנטיגן.

גלעד קריב: תסתכלו מה דורשות מדינות אחרות.

גלעד קריב: הינה עכשיו שמענו שארצות-הברית אומרת או PCR או אנטיגן מוסדי.

אורי מקלב: על שולחנך מונחת בקשתי לדיון בנושא - - -

גלעד קריב: ייקבע דיון על הקנסות, על מסכות.

אורי מקלב: אני חושב שכבר עבר הזמן, ואם אתה מדבר על מדינות אחרות, אנחנו כבר נמצאים בסוג של תהליך שיכול להיות - - -

גלעד קריב: אנחנו נקיים את הדיון הזה.

גלעד קריב: השבועיים האלה קשים עם הלו"ז של המליאה, ואנחנו נעשה דיון מעקב אחד על כלל הדיונים המהירים.

אורי מקלב: זה דיון מהיר.

גלעד קריב: הוגשו כמה דיונים מהירים בעניין הקורונה, המסכות, הקנסות.

גלעד קריב: נעשה דיון אחד.

אורי מקלב: הדיון יכול להיות מהיר.

גלעד קריב: פה בוועדה עוד לא הצלחנו להגיע לדיון מהיר שהוא באמת מהיר, אבל אני לא יכול להתלונן, התרומה שלי לעניין גדולה.

גלעד קריב: נקרא את התקנות ונעלה למליאה.

טליה ג'מאל: תקנות סמכויות מיוחדות להתמודדות עם נגיף הקורונה החדש (הוראת שעה) (חובת ביצוע בדיקה בכניסה לישראל) (תיקון מס' 9), התשפ"ב–2022 בעל רישיון לישיבת ארעי כללי בישראל לפי חוק הכניסה לישראל זה סעיף 6(ב) לתקנות הכניסה לישראל.

טליה ג'מאל: סעיף 7א(א) לחוק אלה מדינות אדומות, שהיום זה תיבה ריקה.

טליה ג'מאל: כאן בממשלה מתכוונים להוסיף במעין תיקון טעות נוסח, אבל אני בכל זאת אקרא לפרוטוקול, שתכירו גם חברי הכנסת.

גלעד קריב: זה מופיע בתקנות שהוגשו בוועדת הכלכלה ונשמט אצלנו?

טל פוקס: זה לא קשור אחד לשני.

טל פוקס: יש פה הסדר שכתבנו בסוגריים בלי נוסח, ואנחנו נשלים לאחר הדיון כאן.

טל פוקס: הנוסח הזה אומר שמה שייכתב פה, אם אתם תאשרו, אז סעיף - - -

טליה ג'מאל: זה יתחיל - - -

טל פוקס: לא רצינו שתהיה תחילה מידית.

גלעד קריב: זה ברור.

גלעד קריב: תחילתן של תקנות אלה זה יום כ"ח באדר א' התשפ"ב, 1 במרץ 2022.

גלעד קריב: זה הנוסח שאנחנו מצביעים עליו או לפני.

טל פוקס: לא.

טל פוקס: זה בדיוק למה עשינו את הסיבוך.

טליה ג'מאל: אם הם לא יספיקו לפרסם היום, זה ייכנס לתוקף עם הפרסום.

גלעד קריב: בסדר גמור.

גלעד קריב: מכובדיי, מי בעד?

גלעד קריב: אושרו.

גלעד קריב: אושר פה אחד.

גלעד קריב: אני מבקש תשובה רשמית על המדינות.

גלעד קריב: תצא בקשה.

גלעד קריב: אני מבקש סקירה על נושא הבדיקות במדינות.

גלעד קריב: אני מבקש בטווח של שבועיים שתעשו עוד פעם שיקול דעת אחרי שאישרנו.

גלעד קריב: אין שום היגיון אם אדם שהוא ב-א/5 חוזר בלי בדיקה, אז אדם שהוא סטודנט כאן, יש לו מקום בידוד, הוא חי פה בארץ, הוא תלמיד ישיבה, יש לו חדר לעשות בידוד, הוא סטודנט באוניברסיטה העברית, יש לו חדר במעונות – מה ההיגיון?

גלעד קריב: הוא נסע לחופשה.

גלעד קריב: מה ההבדל בינו לבין איש עם א/5 שיצא מהארץ?

גלעד קריב: הרי יש לו ויזה.

ליאור ברס: מבחינה טכנית האנשים שיש להם ויזה ודרכון זה משהו שאפשר לראות, אני אפילו הייתי אומרת שמבחינת חברות התעופה זה משהו שיותר קל לאמת מאשר להביא תעודת זהות, שזה מסמך שחברות תעופה לא רגילות לראות.

גלעד קריב: אם הוא לא מראה את האישור ויזה, אז הוא חייב PCR, אבל יש - - -

ליאור ברס: בדיוק.

ליאור ברס: בדרכון זה משהו מאוד ברור ומאוד מובן.

ליאור ברס: זה אנשים שמרכז חייהם בישראל.

גלעד קריב: בוודאי.

גלעד קריב: זה היה העיקרון שניסינו לדבר עליו כל הזמן.

גלעד קריב: אני מבקש שתחשבו על זה.

גלעד קריב: אישרנו את התקנות, אנא נסו רגע לחשוב.

גלעד קריב: בואו לא נקשה סתם על אנשים שמרכז חייהם פה.

גלעד קריב: תודה לכולם.